Publication: Magyar Közlöny
Issue: MK-2011-141 (Year: 2011, Number: 141)
Era: contemporary
Section: vonatkozó előírásokról szóló 170/1997. (X. 6.) Korm. rendelet
Paragraph Index: 104

4. oszlop: Kezelt vagyon összege (ezer Ft) A negyedév végi állomány piaci értéken, vagyonkezelőnként. 71MM A KEZELT VAGYON LEJÁRAT SZERINTI MEGOSZLÁSA A negyedév végi állapotnak megfelelően, a lejáratig hátralévő idő szerinti bontásban szerepelnek az eszközök. 71MN DEVIZAMEGFELELTETÉSI KIMUTATÁS A tábla célja: Az Mbr. 16/G. §-ában foglalt devizamegfeleltetési szabályok ellenőrzése. A %-os adatok két tizedesjeggyel szerepelnek. Pl. 6,28% esetén 6,28-ot kell beírni. 71MP NYILVÁNTARTÁSBA VETT PANASZÜGYEK A tábla célja: a tárgyidőszak folyamán nyilvántartásba vett panaszbejelentések, és azok feldolgozásának, kezelésének felmérése. A táblában használt fogalmak: Panasztípusok Tájékoztatási hiányosság - szerződéskötés előtt: Ha a panasz elsősorban arra vonatkozik, hogy az ügyfelet az intézmény nem tájékoztatta megfelelően az adott konstrukcióról, annak kockázatairól, az ügyfelet terhelő többletköltségekről, vagy bármilyen olyan tényezőről, amely az ügyfél szempontjából lényeges lehet megfelelő üzleti döntéshozatalához. - szerződéskötés után: Ha a panasz a szerződéskötés utáni időszakban történt tájékoztatási hiányosságra vonatkozik. (Szerződéses feltételek változásával, kondícióváltozással kapcsolatos hiányos tájékoztatás.) Szolgáltatás minősége, ügyfélkiszolgálás minősége Az ügyfelekkel szemben tanúsított magatartás, udvariatlan kiszolgálás; nehezen elérhető ügyintézők; ügyintézés lassúsága stb. Jutalék, díj, költség mértéke A pénztári szolgáltatási tevékenységhez kapcsolódóan, vagy egyéb címen felszámított díj mértéke, vagy új díj bevezetése miatti panasz. Kamat, hozam mértéke A pénztári szolgáltatáshoz kapcsolódó kamat, illetve hozam mértékének kifogásolása. Nyilvántartási, ügyviteli hiba Számviteli és informatikai háttér hibáira, valamint az ügykezelés, adminisztráció során előforduló hibák (hibás bizonylat, beadvány elvesztése, postázási hiba, kötelező értesítések elmulasztása, stb.) miatti panaszok. Elszámolás, megbízásteljesítés Azok a panaszok, amelyek elszámolási vitát eredményeznek egyes tranzakciók (pénztári ki-befizetés, átutalási-átvezetési megbízás stb.) hibás vagy elmaradt teljesítéséből eredően, vagy egyéb okból. A tábla kitöltése: Az írásban, illetve elektronikus úton beérkezett és nyilvántartásba vett, a pénztár tevékenységével kapcsolatos panaszokra vonatkozóan kell kitölteni. A 71MP01-71MP04 sorok a tárgyidőszak elején folyamatban lévő, továbbá a tárgyidőszakban beérkezett, illetve a tárgyidőszakban lezárt panaszügyek, és a tárgyidőszak végén nyitott panaszügy számát részletezik. A 71MP02 sornál az minősül lezárt panaszügynek, amit a pénztár a maga részéről lezártnak tekint, pl. azáltal, hogy megválaszolta a panaszt. A 71MP05-tel kezdődő sorok a peresített panaszügyekre vonatkoznak. A táblának ez a szakasza és az előbbi (71MP01-71MP04 sorig tartó) része egymástól független szempontból vizsgálja a panaszügyeket. Ebből adódóan átfedés is lehet a két szakasz egy-egy adatsora között. A tábla oszlopai

Source: https://magyarkozlony.hu/hivatalos-lapok/77958caae7a6ba6248429065d3637d5dc3eb31ed/dokumentumok/ebf03a328e6743fc34a029f7ca7f481c8f7b835b/letoltes